Crying in the Club

Crying in the Club (בעברית: בוכה במועדון) הוא סינגל הבכורה של הזמרת הקובנית-אמריקאית קמילה קביו, שיצא לאור ב-19 במאי 2017. השיר נכתב על ידי קביו, סיה, בני בלנקו והופק על ידי בלנקו, האפי פרז וקשמיר קאט. השיר כולל סימפול מהשיר "Genie in a Bottle" של הזמרת כריסטינה אגילרה. במקור, הסינגל היה עתיד להיות כלול באלבום הבכורה של קביו, שהיה אמור להיקרא, The Hurting. The Healing. The Loving.. מאוחר יותר, נגנז השיר מהאלבום ויצא כחלק ממיני-אלבום בפורמט תקליט במהדורה מוגבלת ב-14 ביולי 2017. זהו הסינגל הראשון של הזמרת לאחר עזיבתה את להקת הבנות פיפת' הרמוני. לפני הוצאת השיר, קביו שיתפה פעולה עם בני בלנקו וקשמיר קאט בשיר "Love Incredible". בזמן פגישת כתיבה בין בלנקו לזמרת סיה, כתבו השניים את השיר והקליטו דמו. לאחר עזיבתה של קביו את פיפת' הרמוני ותקופה בה אספה חומרים לאלבום החדש, הציע לה בלנקו את השיר. קביו כתבה את הגשר של השיר והקליטה אותו. לאחר שיתופי פעולה שונים של קביו, כולל הדואט "Bad Things" עם הראפר משין גאן קלי, שהגיע למקום הרביעי בארצות הברית, יצא השיר לאור ב-19 במאי 2017, לחנויות מוזיקה דיגיטליות ופלטפורמות הזרמת מוזיקה. לאחר כמה ימים, יצא השיר גם לתחנות הרדיו האמריקאיות. ב-14 ביולי נכלל הסינגל בתקליט, יחד עם השיר "I Have Questions". השיר כולל סימפול של השיר "Genie in a Bottle", של הזמרת כריסטינה אגילרה שנכתב במקור על ידי דייוויד פרנק, ניית'ן פרז, פמלה שיין וסטיב קיפנר. הזמרת סיה מבצעת קולות רקע בשיר. הווידאו קליפ בוים על ידי אמיל נאוה ויצא לאור גם הוא ב-19 במאי 2017. הקליפ נפתח בשחור-לבן ומראה את קביו מבצעת את השיר "I Have Questions" בעודה עומדת בגבה אל קיר לבנים, רוקדת בערפל וטובלת באמבטיה. לאחר מכן מתחיל השיר להתנגן וקביו מתועדת במועדון לילה צבעוני. נכון למאי 2020 צבר הקליפ כ-186 מיליון צפיות. קביו ביצעה את השיר לראשונה בטקס פרסי המוזיקה של בילבורד לשנת 2017 ב-21 במאי. ב-31 במאי ביצעה את השיר בתוכנית Britain's Got Talent. ב-18 ביוני ביצעה את השיר גם בטקס פרסי המוזיקה של iHeartRadio. ב-22 ביוני ביצעה קביו גרסה אקוסטית לשיר בתוכנית הלילה של ג'ימי פאלון. קביו ביצעה את השיר בסיבוב ההופעות של הזמר ברונו מארס כשתפקדה כמופע החימום שלו. הזמר נייל הורן ביצע את השיר בהופעה באירלנד כחלק מסיבוב ההופעות שלו, "Flicker World Tour". קביו פרסמה את הביצוע שלו בחשבון הטוויטר שלה. הביצוע היה מועמד מאוחר יותר בקטגוריית "גרסת הכיסוי הטובה ביותר" בטקס פרסי המוזיקה של iHeartRadio לשנת 2019. מידע על הסינגל "Crying in the Club" באתר מיוזיק בריינז מידע על היצירה "Crying in the Club" באתר Discogs סרטון השיר "Crying in the Club" באתר יוטיוב מידע על השיר "Crying in the Club" באתר טיידל בנימין לוין, קמילה קביו, דייוויד פרנק, ניית'ן פרז, פמלה שיין, סיה פרלר, סטיב קיפנר גל אוחובסקי, ‏אלבום הפופ המוצלח הראשון של 2018, באתר ‏מאקו‏, 22 בינואר 2018 Camila Cabello's 'Crying In the Club': How The Song Came Together, Billboard, ‏25 במאי 2017 Billboard Awards: Camila Cabello Gives First Solo Performance Since Leaving Fifth Harmony, The Hollywood Reporter (באנגלית) Camila Cabello’s “Crying In The Club” Performance On “Britain’s Got Talent” Was Literally ON FIRE: Watch, Directlyrics (באנגלית) Camila Cabello Unleashes Star Power With Performance Of 'I Have Questions' And 'Crying In The Club', MMVAs Niall Horan Covers Camila Cabello's 'Crying in the Club': Watch, Billboard, ‏11 במרץ 2018 ARIA Charts - Accreditations - 2017 Singles, ARIA Certificazioni - FIMI, www.fimi.it (באיטלקית) Gold & Platinum, RIAA (באנגלית) "British single certifications – Camila Cabello – Crying in the Club", BPI Datenbank: BVMI, www.musikindustrie.de Camila Cabello "Crying in the Club" | IFPI, www.ifpi.dk ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl Gold/Platinum, Music Canada (באנגלית) The Official Swiss Charts and Music Community, www.swisscharts.com